Verificació desprès de reparació o modificació.
Requisits per a la inscripció en el Registre de Control Metrològic de les persones o entitats que vulguin reparar opacímetres
Butlletí d'identificació d'opacímetres
Procediment de verificació periòdica
Procediment de verificació desprès de reparació o modificació
Etiquetes de verificació de les Entitats Verificadores
Vista l'Ordre de 18 de març de 1999, del Ministeri de Foment (BOE núm. 84, de 8.4.1999), per la qual es regula el control metrològic de l'Estat sobre els instruments destinats a mesurar l'opacitat i determinar el coeficient d'absorció lluminosa dels gasos d'escapament dels vehicles equipats amb motor d'encesa per compressió (dièsel);
Vist el Decret 199/1991, de 30 de juliol, pel qual es determinen els òrgans competents en matèria de Control Metrològic (DOGC de 14.10.1991);
Per tal de facilitar l'aplicació del control metrològic esmentat, tant pel que fa a l'aprovació de model, com a les fases de verificació desprès de reparació o modificació i de verificació periòdica, i en exercici de les atribucions que tinc conferides,
1.1 Aquesta Ordre té per objecte regular el control metrològic sobre els instruments destinats a mesurar l'opacitat i determinar el coeficient d'absorció lluminosa dels gasos d'escapament dels vehicles equipats amb motor d'encesa per compressió (dièsel), anomenats d'ara endavant opacímetres.
1.2 Als efectes del que disposa aquesta Ordre, els opacímetres s'utilitzaran amb caràcter obligatori per efectuar els controls tècnics de les emissions de gasos d'escapament de vehicles equipats amb motors d'encesa per compressió (dièsel).
3.1 Els beneficiaris de l'aprovació de model estan obligats a efectuar la verificació primitiva de tots els opacímetres abans de la seva comercialització o posada en servei.
3.2 Dins l'àmbit territorial de Catalunya, la verificació primitiva serà portada a terme pel Laboratori General d'Assaigs i Investigacions o per qualsevol laboratori de verificació metrològica habilitat a tal efecte per la Direcció General de Consum i Seguretat Industrial, d'acord amb el previst al Real decret 1617/1985.
3.3 Les etiquetes de verificació primitiva seran facilitades per la Direcció General de Consum i Seguretat Industrial al Laboratori General d'Assaigs i Investigacions i als laboratoris de verificació metrològica habilitats.
Aquestes etiquetes portaran la marca establerta a l'annex II del Reial decret 1616/1985, d'11 de setembre, pel qual s'estableix el control metrològic de l'Estat.
3.4 El laboratori que hagi dut a terme la fase metrològica de verificació primitiva a l'opacímetre omplirà el primer butlletí d'identificació de l'opacímetre, d'acord amb l'annex 2 d'aquesta Ordre.
La verificació primitiva s'efectuarà segons l'indicat en l'Ordre de 18 de març de 1999 i tindrà efectes de primera verificació periòdica.
4.1 Els titulars d'opacímetres estaran obligats a sol·licitar anualment la verificació periòdica dels seus instruments; estarà prohibit el seu ús en el cas que no es superi aquesta fase de control metrològic.
El termini de validesa de l'esmentada verificació és d'un any.
La sol·licitud de verificació periòdica es presentarà al Laboratori General d'Assaigs i Investigacions o a qualsevol entitat verificadora autoritzada a tal efecte, i s'hi adjuntarà el butlletí establert a l'annex 2 d'aquesta Ordre, degudament emplenat.
4.2 Les entitats que vulguin ser autoritzades per fer el control metrològic indicat a l'article anterior ho sol·licitaran a la Direcció General de Consum i Seguretat Industrial presentant davant d'aquest òrgan o bé davant la delegació territorial del Departament d'Indústria, Comerç i Turisme corresponent, la documentació següent:
b) La relació dels mitjans tècnics disponibles per a la realització dels controls metrològics, amb la indicació de les seves característiques, acompanyada d'una certificació del Laboratori General d'Assaigs i Investigacions de què els esmentats mitjans són adequats i suficients per a tal finalitat.
c) La relació i la qualificació del personal, amb la documentació acreditativa de la seva vinculació laboral.
f) El model de certificat acreditatiu de la verificació periòdica o post-reparació.
4.3 La Direcció General de Consum i Seguretat Industrial, mitjançant resolució, ha d'autoritzar les entitats i fixar el termini de vigència d'aquesta autorització.
Si l'òrgan competent no dicta resolució expressa en el termini de tres mesos s'ha d'entendre desestimada la sol·licitud d'acreditació.
Les esmentades entitats s'inscriuran en un Registre d'Entitats Verificadores existent, a disposició del públic, a la Direcció General de Consum i Seguretat Industrial i a les Delegacions Territorials del Departament d'Indústria, Comerç i Turisme.
El procediment de verificació previst a l'annex 3 d'aquesta Ordre serà efectuat pel Laboratori General d'Assaigs i Investigacions o per l'entitat verificadora autoritzada que esculli el titular de l'opacímetre.
Superat favorablement l'esmentat procediment, la mateixa entitat verificadora autoritzada que l'hagi dut a terme col·locarà l'etiqueta de verificació indicada a l'annex 5 i estendrà el certificat acreditatiu corresponent.
6.1 Els opacímetres amb resultat desfavorable quedaran inhabilitats per a la prestació del servei.
Per donar constància de l'esmentada inutilització, l'entitat verificadora autoritzada aixecarà una acta on hi consti el fet, i col·locarà una etiqueta, en un lloc visible, que indiqui l'esmentada inhabilitació.
6.2 L'entitat verificadora autoritzada que hagi fet aquesta verificació desfavorable ho notificarà, en el termini de 24 hores, a l'òrgan territorial competent del Departament d'Indústria, Comerç i Turisme en funció del lloc on estigui l'opacímetre.
8.1 S'entén per reparació subjecta a verificació qualsevol intervenció sobre l'opacímetre que, sense alterar les característiques tècniques del model, substitueixi un o més elements que influeixin directament en el mesurament de l'opacitat.
8.2 S'entén per modificació qualsevol intervenció sobre l'opacímetre que comporti algun canvi en les característiques tècniques del model.
Si la modificació és substancial, obligarà a una nova aprovació de model.
Si és no substancial, obligarà, per a la posada en funcionament de l'aparell, a complir els requisits equivalents a la verificació primitiva.
8.3 La reparació o modificació dels opacímetres podrà fer-la el fabricant, l'importador o una entitat reparadora inscrita al registre de control metrològic, de conformitat amb el que estableix el Reial decret 1618/1985, d'11 de setembre.
La inscripció a l'esmentat Registre exigirà l'acompliment dels requisits fixats a l'annex 1 d'aquesta Ordre.
La persona o entitat que hagi reparat o modificat un opacímetre, una vegada comprovat el seu correcte funcionament i que els seus mesuraments es troben dintre dels errors màxims permesos, col·locarà novament els precintes que hagi aixecat per dur a terme la reparació o modificació.
Tant els precintes utilitzats per empreses reparadores com els de les empreses verificadores autoritzades seran aprovats per la Direcció General de Consum i Seguretat Industrial.
10.1 Una vegada reparat o modificat un opacímetre, el seu titular haurà de sol·licitar la verificació de l'aparell, prèvia a la posada en marxa, al Laboratori General d'Assaigs i Investigacions o a una entitat verificadora autoritzada, amb indicació de l'objecte de la reparació i especificació dels elements substituïts i els ajustaments i controls efectuats.
La sol·licitud es presentarà acompanyada d'un butlletí degudament emplenat, on constaran les dades que s'indiquen a l'annex 2, a efectes de la identificació de l'instrument i del seu titular.
10.2 Els assaigs a realitzar en la verificació desprès de reparació o modificació seran els establerts a l'annex 4 d'aquesta Ordre.
10.3 Pel que fa al procediment de verificació i actuació, en cas de resultat favorable s'aplicarà allò que disposa l'article 5.
Així mateix, en cas de resultat desfavorable, s'aplicarà l'article 6.
10.4 Quan la reparació hagi estat efectuada per una empresa dotada de laboratori habilitat per a la verificació primitiva, la verificació que l'esmentada empresa efectuï desprès de la reparació, seguint el procediment indicat a l'article 5, serà convalidada com a verificació oficial.
10.5 La verificació desprès de reparació o modificació tindrà els mateixos efectes de la verificació periòdica.
Quan una inspecció sigui efectuada a instància d'un particular i sigui necessària la col·laboració d'una entitat oficial verificadora, les despeses d'aquesta actuació les suportarà:
El titular del opacímetre, si es comprova el funcionament anormal de l'aparell.
Les contravencions del que disposa aquesta Ordre, així com també les infraccions metrològiques observades en els controls efectuats, seran sancionades segons l'ordenament jurídic aplicable i d'acord amb el que disposa el Decret 278/1993, de 9 de novembre, sobre el procediment sancionador d'aplicació als àmbits de competència de la Generalitat (DOGC núm. 1827, de 29.11.1993).
14.1 La taxa aplicable per a l'aprovació de model serà la que estableix la corresponent Llei de taxes de la Generalitat de Catalunya, i serà independent del cost de l'informe emès pel laboratori acreditat.
14.2 Les taxes aplicables per a les fases metrològiques de verificació primitiva, verificació periòdica i verificació desprès de reparació o modificació seran les que estableixi la corresponent Llei de taxes de la Generalitat de Catalunya.
Les etiquetes de verificació facilitades per la Direcció General de Consum i Seguretat Industrial del Departament d'Indústria, Comerç i Turisme als laboratoris de verificació metrològica autoritzats seran determinants en la liquidació de la taxa pel que fa a les verificacions primitives i després de reparació.
14.3 Les tarifes aplicables a les fases metrològiques de verificació primitiva, de verificació periòdica i de verificació després de reparació o modificació, que no dependran del lloc on es realitzi la verificació dels opacímetres, tindran una validesa anyal, com a mínim, i seran establertes lliurement pels laboratoris de verificació metrològica autoritzats i per les entitats verificadores, que hauran de comunicar-les prèviament a la seva aplicació a la Direcció General de Consum i Seguretat Industrial, acompanyades d'una memòria justificativa.
—1 Es faculta el director general de Consum i Seguretat Industrial per dictar les disposicions i instruccions necessàries en garantia de l'aplicació i supervisió de l'execució d'aquesta ordre.
—2 Aquesta Ordre entrarà en vigor el dia següent al de la seva publicació al DOGC.
Barcelona, 30 de juliol de 1999
Les persones o entitats que es proposin reparar o modificar els opacímetres als que es refereix aquesta Ordre s'hauran, prèviament, d'inscriure com a reparadors autoritzats al Registre de Control Metrològic, segons l'article 8 de la Llei 3/1985, de 18 de març, de metrologia, i l'article 2 del Reial decret 1618/1985, d'11 de setembre, pel qual s'estableix el Registre de Control Metrològic.
La sol·licitud es durà a terme a la Direcció General de Consum i Seguretat Industrial del Departament d'Indústria, Comerç i Turisme, tal com estableix el Decret 199/1991, de 30 de juliol, pel qual es determinen els òrgans competents en matèria de Control Metrològic (DOGC de 14.10.1991).
La inscripció al Registre de Control Metrològic requerirà, per part del sol·licitant, l'acompliment dels requisits administratius i tècnics que s'especifiquen a continuació:
—1 Requisits administratius: els exigits pel Reial decret 1618/1985, d'11 de setembre, pel qual s'estableix el Registre de Control Metrològic.
—2 Requisits tècnics: a més del compliment dels esmentats requisits administratius, serà també indispensable per a la inscripció que el reparador disposi no només dels recursos tècnics i humans necessaris per poder realitzar la seva feina, sinó també de medis tècnics que li permetin dur a terme el contrast de l'instrument una vegada reparat i garantir el correcte estat de la reparació.
En el butlletí hi constaran les dades següents:
Adreça: (carrer, número, pis i porta).
Localitat: (localitat i districte postal).
Lloc d'emplaçament de l'instrument: (si és fix: adreça; si és mòbil: matrícula del vehicle).
Divisió de l'escala: (divisió).
Aprovació de model número (núm.).
BOE de data (data de la publicació al BOE).
Data de verificació primitiva: (data).
Anotació de les intervencions a què es sotmet l'aparell.
Els assaigs a realitzar a la verificació periòdica són els indicats per a la verificació primitiva tenint en compte els requisits tècnics i metrològics establerts en la norma UNE 82503:1999.
A més dels assaigs esmentats, l'instrument ha de superar també un examen administratiu, consistent en la identificació completa de l'instrument i la comprovació de que aquest reuneix els requisits exigits per estar legalment en servei.
Aquest examen es fa prenent com base la informació aportada pel sol·licitant al butlletí d'identificació establert a l'annex 2.
Es comprova especialment que l'instrument estigui en possessió de l'aprovació de model, així com les inscripcions d'aprovació de model.
A més, s'ha d'acreditar que ha superat la verificació primitiva.
Els errors màxims permesos a la verificació periòdica són els establerts a l'apartat 5.2, 5.3, 5.4 i 5.7 de la norma UNE 82 503:1999, així com en el apartat B.3.3 de l'annex B de l'esmentada norma UNE.
Els assaigs a realitzar a la verificació desprès de reparació o modificació seran els mateixos que per la verificació primitiva, que estableix el capítol IV de l'Ordre de 18 de març de 1999, pel qual es regula el control metrològic de l'Estat sobre els opacímetres.
A més dels assaigs esmentats, l'instrument haurà de superar també un examen administratiu, consistent en la identificació complerta de l'instrument i la comprovació de que aquest reuneix els requisits exigits per estar legalment en servei.
Serà realitzat prenen com a base la informació aportada pel sol·licitant al butlletí d'identificació establert a l'annex 2.
Es comprovarà especialment que l'instrument estigui en possessió de l'aprovació de model, així com les inscripcions d'aprovació de model.
A més, s'haurà d'acreditar que ha superat la verificació primitiva.
Els errors màxims permesos a la verificació desprès de reparació o modificació seran els mateixos establerts per a la verificació primitiva.
Cada opacímetre verificat amb resultat positiu ha de portar adherida, a l'objecte d'acreditar l'acompliment de la verificació periòdica i de la verificació desprès de reparació o modificació, una etiqueta de verificació amb les següents característiques:
Estarà feta d'un material de color groc, resistent als agents atmosfèrics.
Serà de tipus adhesiu, per tal de fixar-la de forma permanent i fàcilment visible a l'instrument o en algun element de la instal·lació que el suporti.
Serà autodestructible quan es procedeixi a despendre-la.
Serà de forma rectangular i les seves dimensions seran, com a mínim, 90x40 mm.
El seu contingut serà el que s'estableix al gràfic següent:
Les lletres i les sèries de dígits que apareixen a la part superior del quadre indiquen els mesos i els anys, respectivament, i caldrà perforar aquells que corresponguin al mes i l'any que s'hagi realitzat la verificació.
Les lletres i les sèries de dígits que es troben a la part inferior dreta del quadre indiquen també mesos i anys, i caldrà perforar aquells en que caduqui la validesa de la verificació realitzada.
L'etiqueta haurà d'incloure el número d'identificació (assignat per la Direcció General de Consum i Seguretat Industrial) i el segell de l'organisme que hagi efectuat la verificació.
L'opacímetre s'ha de precintar una vegada portada a terme tant la verificació després de reparació o modificació com la verificació periòdica, a l'objecte d'impedir qualsevol possibilitat de modificar les característiques metrològiques de l'instrument.